Document ID: 32004R0839

Ir-Regolament tal-Kummissjoni (KE) Nru 839/2004
tat-28 ta' April 2004
li jiffisa l-ko-effiċjenti ta' aġġustament applikabbli għal kwantitajiet ta' riferenza proviżorji ta' operaturi tradizzjonali u l-kwantitajiet ta' riferenza proviżorji ta' operaturi mhux tradizzjonali għall-finijiet tal-kwantità addizzjonali provduta bil-għan li jinħarġu liċenzi ta' importazzjoni għal banana f'Mejju 2004
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat Regolament tal-Kummissjoni (KE) Nru 838/2004 tat-28 ta' April 2004 dwar miżuri transitorji għall-importazzjoni ta' banana fil-Komunità minħabba l-adeżjoni tar-Repubblika Ċeka, l-Estonja, Ċipru, il-Latvja, il-Lituwanja, l-Ungerija, Malta, il-Polonja, l-Islovenja and l-Islovakkja [1], u partikolarment l-Artikolu 6(2) u 7(2)miġjub fih,
Billi:
(1) Regolament (KE) Nru 838/2004 iffissa l-kwantità disponibbli għall-ħruġ ta' liċenzi f'Mejju 2004 bil-għan li tiġi importata l-banana fl-Istati Membri ġodda ta' 87000 tunnellata metrika, maqsuma fi 72210 tunnellata metrika għal operaturi tradizzjonali u 14790 tunnellata għal operaturi mhux tradizzjonali. Sabiex jassiguraw li din il-kwantità tiġi osservata, u fid-dawl tan-notifikazzjonijiet mill-awtoritajiet nazzjonali, l-Artikoli 6(2) u 7(2) tar-Regolament hawn fuq imsemmi jipprovdu li ko-effiċjenti ta' aġġustament għandhom jiġu ffissati biex jiġu applikati għal kwantitajiet ta' riferenza proviżorji ta' operaturi tradizzjonali u l-applikazzjonijiet għal allokazzjonijiet speċifici proviżorji magħmula minn operaturi mhux tradizzjonali, skond ma jkun il-kaz.
(2) Skond in-notifikazzjonijiet mill-awtoritajiet nazzjonali, it-total tal-kwantitajiet speċifiċi ta' riferenza proviżorja ta' operaturi tradizzjonali jammontaw għal 574641,501 tunnellata metrika. It-total ta' applikazzjonijiet għal allokazzjonijiet speċifiċi proviżorji magħmula minn operaturi mhux tradizzjonali jammonta għal 203401,506 tunnellata metrika.
(3) Il-ko-effiċjenti ta' aġġustament applikabbli għall-finijiet ta' l-iffissar ta' kwantitajiet li għalihom applikazzjonijiet għal liċenzi ta' importazzjoni magħmula fil-bidu ta' Mejju jistgħu jinħarġu għandhom għalhekk jiġu ffissati b'dan il-mod għal operaturi tradizzjonali u mhux tradizzjonali
(4) Biex l-importaturi jkunu jistgħu jagħmlu applikazzjonijiet għal liċenzi fil-bidu ta' Mejju dan ir-Regolament għandu jidħol fis-seħħ minnufih,
ADOTTAT DIN ID-DEĊIŻJONI:
Artikolu 1
Għall-finijiet ta' l-ammont disponibbli li għalih jistgħu jinħarġu liċenzi f'Mejju 2004 għall-importazzjoni ta' banana fl-Istati Membri ġodda, ifffissat fl-Artikolu 5 tar-Regolament (KE) Nru 838/2004:
(a) il-ko-effiċjent ta' aġġustament applikabbli għall-kwantità ta' riferenza speċifika proviżorja kif jidher fl-Artikolu 6(2) tar-Regolament imsemmi hawn fuq għandu jkun 0,67019;
(b) il-ko-effiċjent ta' aġġustament applikabbli għal applikazzjoni għal allokazzjoni speċifika proviżorja magħmula minn kull operatur mhux tradizzjonali kif jidher fl-Artikolu 7(2) tar-Regolament imsemmi hawn fuq għandu jkun 0,25073.
Artikolu 2
Dan ir-Regolament jibda' jse fl-1 ta' Mejju 2004
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-28 ta' April 2004.

Labels: 3
17